text: Politikere i kø på Børkop Station
  02 december 2014 kl. 06.46
  Politikerne sætter antallet af gæster på Børkop Station i vejret. I dag besøger det tredje folketingsmedlem den lille station mellem Vejle og Fredericia.
  Det er Venstre-manden Jens Ejner Christensen, som har bebudet sin ankomst kl. 10.
  I sidste måned var det SF?eren Karina Lorentzen Dehnhardt, som var på visit. Hun har efter sit besøg stillet transportminister Magnus Heunicke flere spørgsmål om den manglende elevator, som betyder, at handincappede og gangbesværede ikke kan tage toget til og fra Børkop.
  Endnu tidligere havde Børkop Lokalråd besøg var den konservative Mike Legarth.
  Derimod lykkedes det ikke at få ministeren til at køre forbi, da han var i området torsdag til mødet om togbroen.
  